Ministru kabineta noteikumu projekta

**„Grozījumi** **Ministru kabineta 2009.gada 3.novembra noteikumos Nr.1290 „Noteikumi par gaisa kvalitāti”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 3.novembra noteikumos Nr.1290 „Noteikumi par gaisa kvalitāti”” (turpmāk - noteikumu projekts) izstrādāts, lai:  - risinātu problēmas, kas konstatētas praksē īstenojot šobrīd spēkā esošos noteikumus un uzlabotu gaisa kvalitātes pārvaldību Latvijā;  - pārņemtu Komisijas direktīvu 2015/1480, ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;  - ieviestu iepriekš nepārņemtās vai nepilnīgi pārņemtās Eiropas Parlamenta un Padomes direktīvas 2008/50/EK par gaisa kvalitāti un tīrāku gaisu Eiropai prasības un izpildītu atbildes vēstulē uz Eiropas Komisijas 2015.gada 1.jūlija pieprasījumu EU Pilot lietā Nr. 6211/14/ENVI solīto.  - pārņemtu atsevišķu normu, kas izriet no Eiropas Parlamenta un Padomes direktīvas 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir uzlabot gaisa kvalitātes pārvaldību, nodrošināt precīzāku gaisa kvalitātes datu iegūšanu un nodrošināt, lai sabiedrībai būtu pieejama korekta un ticama informācija par esošo gaisa kvalitāti un būtu iespējams izdarīt secinājums par gaisa piesārņojuma radīto ietekmi uz veselību. Konkrētāk noteiktas dažādu iestāžu funkcijas, ka arī risinātas citas Ministru kabineta 2009.gada 3.novembra noteikumu Nr.1290 “Noteikumi par gaisa kvalitāti” (turpmāk – MK noteikumi Nr.1290) īstenošanas praksē konstatētās problēmas.  1) Noteikumu projekts risina šādas praksē konstatētās problēmas:  - noteikts, ka valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" (turpmāk – LVĢMC) ir atbildīgā iestāde par valsts monitoringa tīkla izveidi un šo staciju uzturēšanu, mērījumu veikšanu un mērījumu precizitātes nodrošināšanu, kā arī nepieciešamības gadījumā valsts monitoringa tīklā izmantoto metožu līdzvērtīguma pierādīšanu.  Šobrīd atsevišķas stacijas, kuru dati atbilstoši direktīvas 2008/50/EK prasībām tiek ziņoti Eiropas Komisijai (turpmāk – EK) un kuras ir iekļautas valsts monitoringa tīklā un nepieciešamas, lai nodrošinātu minimālo nepieciešamo monitoringa staciju skaitu ir Rīgas domes īpašumā. Tā kā Rīgas dome sākot ar 2016.gada janvāri ir apturējusi Kr.Valdemāra ielā esošās valsts monitoringa tīklā iekļautās stacijas darbību, tad VARAM nevar iesniegt nepieciešamo informāciju EK un tādējādi pārkāpj direktīvas prasības. Lai šo situāciju risinātu un izvairītos no iespējamas tiesvedības, noteikumu projekts skaidri nosaka, ka turpmāk par valsts monitoringa tīklu un minimālo staciju skaita nodrošināšanu atbilstoši direktīvas prasībām ir atbildīgs LVĢMC un pašvaldības var veikt papildus monitoringu, ja tām ir šādi līdzekļi un tās to vēlas darīt. Lai šo prasību izpildītu un nodrošinātu minimālo nepieciešamo staciju skaitu Rīgā, plānots izmantot Eiropas Savienības fondu finansējumu (darbības programma “Izaugsme un nodarbinātība” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana”) jaunas transporta ietekmes novērtējuma stacijas uzstādīšanai, kas aizstās Kr.Valdemāra ielā slēgto staciju un par kuras darbību turpmāk atbildēs LVĢMC, kā arī veikt citus uzlabojumus, lai nodrošinātu atbilstību Eiropas Savienības tiesību aktos noteiktajām prasībām.  - šobrīd trūkst vienotas sistēmas, lai nodrošinātu kvalitatīvas un ticamas informācijas publicēšanu sabiedrībai. Ir konstatēti gadījumi, kad sabiedrībai tiek publicēta informācija, kuras ticamība ir apšaubāma, jo nav pārliecības par to, ka iekārtām tiek veikta atbilstoša apkope, kalibrēšana un iegūtais datu apjoms ir pietiekams korektu secinājumu izdarīšanai u.t.t., līdz ar to sabiedrībai var tikt sniegta maldinoša informācija. Turklāt LVĢMC, kas ir atbildīgā iestāde par datu kvalitātes nodrošināšanas programmu koordinēšanu valstī, bieži vien pat nav informēts par to kādas iekārtas pašvaldība plāno uzstādīt un vai tajās tiek veiktas apkopes un datu kvalitātes kontrole.  Noteikumu projekts paredz, ka turpmāk LVĢMC savā mājas lapā publicēs norādes par piemērojamo kvalitātes kontroles procedūrām, kas jāpiemēro, veicot gaisa kvalitātes mērījumus un pārējās iestādes, kas plāno veikt gaisa kvalitātes mērījumus, kuru datus paredzēts publicēt sabiedrībai, par to informē arī LVĢMC, kā arī sniedz pierādījumus par to, ka iekārta tiek atbilstoši uzturēta.  Iesniegtā informācija palīdzēs LVĢMC izvērtēt, kuru staciju dati ir ticami un atbilst direktīvā noteiktajām prasībām, bet kuru iegūtie dati var tikt uzskatīti tikai par aptuveniem un šo informāciju darīt pieejamu arī sabiedrībai.  - noteikumu projekts precizē normas, kas saistītas ar izmantojamās mērījumu metodes līdzvērtīguma pierādīšanu;  - ņemot vērā to, ka piecu gadu periodā Latvijā parasti nav novērojamas tādas izmaiņas (piemēram, jaunu nozīmīgu rūpniecisku objektu būvniecība), lai būtu nepieciešams mainīt staciju novietojumu, precizēts, ka turpmāk LVĢMC pārskatīs valsts iedalījumu zonās reizi 5 gados nevis reizi 3 gados kā minēts iepriekš. Jānorāda, ka līdz šim Latvija tiek iedalīta 2 gaisa kvalitātes pārvaldības zonās – Rīga un pārējā Latvija un līdz šim šo iedalījumu nav bijis nepieciešams mainīt.  Līdzīgi arī detalizētos pārskatus plānots gatavot reizi 5 gados nevis ik pēc 3 gadiem, kas ļaus analizēt gaisa kvalitātes tendences ilgākā laika posmā. Tas palīdzēs samazināt arī izdevumus, kas iepriekš bija nepieciešami tik biežai pārskatu gatavošanai. Vienlaikus plānots uzlabot ikgadējo gaisa kvalitātes pārskatu, lai tajā būtu pieejama pietiekama informācija visām iesaistītajām pusēm.  - noteikts, ka valsts monitoringa tīklā iekļautajām stacijām nedrīkst mainīt novietojumu vai tās slēgt bez saskaņojuma ar VARAM. Spēkā esošo noteikumu darbības laikā ir bijušas situācijas, kad bez saskaņojuma ar VARAM atsevišķas gaisa monitoringa stacijas ir slēgtas līdz ar to radot problēmas ar ziņojumu un datu iesniegšanu Eiropas Komisijai;  - noteikts, ka pašvaldībai jāinformē VARAM par plānotajiem remontdarbiem u.c. plānotajiem būvniecības darbiem, kas var ietekmēt gaisa kvalitātes monitoringa stacijas darbību. Diemžēl līdzšinējā prakse liecina, ka VARAM uzzina par šādiem remontdarbiem novēloti un līdz ar to nav iespējas jau savlaicīgi reaģēt uz šādām situācijām.  - noteikts, ka atskaites par rīcības programmas izpildi iepriekšējā gadā pašvaldība iesniedz VARAM nevis reģionālajā vides pārvaldē kā tas bija līdz šim. VARAM attiecīgi nodot šo informāciju tālāk gan Valsts vides dienestam, gan arī LVĢMC, kā arī izvērtē rīcības programmas izpildi un nepieciešamības gadījumā sasauc kopā iesaistītās institūcijas.  - veikti citi redakcionāli precizējumi gan noteikumos, gan arī noteikumu pielikumos, lai precīzāk pārņemtu Direktīvas 2008/50/EK prasības un izpildītu atbildes vēstulē uz Eiropas Komisijas 2015.gada 1.jūlija pieprasījumu EU Pilot lietā Nr. 6211/14/ENVI solīto.  2) Noteikumu projektā noteiktas šādas galvenās prasības, kas izriet no direktīvas 2015/1480:  - Aktualizētas gaisa piesārņojuma mērījumu metodes jeb standarti. Noteikts, ka laboratorijām, kas veic gaisa kvalitātes mērījumus ir pienākums akreditēties atbilstoši jaunākajām standartmetodēm tām vielām, kuru koncentrācija pārsniedz apakšējo piesārņojuma novērtēšanas slieksni;  - Sākot ar 2019.gadu un reizi 5 gados LVĢMC būs jāizvērtē valsts monitoringa tīklā iekļautajām stacijām izveidotā kvalitātes nodrošināšanas un kontroles sistēma un jāsniedz informācija par veiktā izvērtējuma rezultātiem Vides aizsardzības un reģionālās attīstības ministrijai;  - lai nodrošinātu precīzākus mērījumu rezultātus noteikumu projekts nosaka pienākumu nacionālajai references laboratorijai vismaz reizi 3 gados piedalīties ES līmeņa savstarpējā iekārtu salīdzināšanā un nepieciešamības gadījumā novērst konstatētās neatbilstības.  - Noteikumu projekts paredz, ka sākot ar 2020.gadu un turpmāk reizi 5 gados LVĢMC būs jāveic esošā monitoringa tīkla pārskatīšana. Šāda prasība tika noteikta arī iepriekš, taču netika noteikts, ka šādu izvērtējumu jāiesniedz EK, līdz ar to finansējuma trūkuma dēļ šāds izvērtējums netika veikts pilnvērtīgi kā to paredz direktīva.  3) Noteikumu projekts pārņem šādu Direktīvas 2015/2193 prasību:  Direktīvas 6.panta 9.punkts nosaka, ka veicot gaisa kvalitātes uzlabošanas rīcību programmu izstrādi ir jāizvērtē arī vidējas un mazas jaudas sadedzināšanas iekārtu radītā ietekme uz gaisa kvalitāti. Tādēļ noteikumu projekta 27.punkts paredz, ka veicot gaisa kvalitātes uzlabošanas rīcības programmu izstrādi, jāveic arī novērtējums par sadedzināšanas iekārtu radīto ietekmi uz gaisa kvalitāti un ja rezultātā tiks secināts, ka būtu nepieciešams konkrētā pašvaldībā esošajām sadedzināšanas iekārtām noteikt stingrākas prasības, tad pašvaldība atbilstoši likuma "Par piesārņojumu" 14.panta 2.punktā noteiktajam varēs iekļaut stingrākas prasības pašvaldības saistošajos noteikumos.  Pārējās šīs direktīvas prasības plānots pārņemt 2017.gada laikā veicot grozījumus normatīvajos aktos, kas nosaka prasības sadedzināšanas iekārtām.  Tai pat laikā jāuzsver, ka vēl aizvien **valsts līmenī nav atrisināta problēma, kas saistās ar situācijām, kad pašvaldība neveic uzdevumus, kas noteikti normatīvajos aktos**. Līdz ar to šajos noteikumos iekļautās prasības, kas attiecas uz pašvaldībām var arī netikt pildītas. Piemēram, attiecībā uz pietiekami efektīvu rīcības programmu izstrādi, atskaišu iesniegšanu noteiktajos termiņos u.c. Kā liecina līdzšinējā prakse ministrijai ir sarežģīti ietekmēt pašvaldību darbību un līdz ar to direktīvas prasību izpildi. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Latvijas Vides, ģeoloģijas un meteoroloģijas centrs, Valsts Vides dienests. |
| 4. | Cita informācija | - |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Sabiedrība, kurai ir pieejama ticama un atbilstoša informācija par gaisa kvalitāti. 2. Komersanti un iestādes (operatori), kuri savai darbībai izmanto datus par gaisa piesārņojuma fona koncentrācijām, uz kuru pamata tiek pieņemti lēmumi par atļaujas izsniegšanu/neizsniegšanu. 3. Kontroles institūcijas un citas iestādes, kuras veic gaisa kvalitātes mērījumus un šo informāciju publicē sabiedrībai. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nerada negatīvu ietekmi uz uzņēmējdarbības vidi.  Tām pašvaldībām un citām organizācijām, kuras vēlas brīvprātīgi veikt savā teritorijā papildus mērījumus un šos datus darīt pieejamus sabiedrībai tiks radīts papildus slogs informējot LVĢMC par savā teritorijā uzstādītajām monitoringa iekārtām un to atbilstību direktīvas prasībām.  LVĢMC palielinās slogs saistībā ar pašvaldību un citu organizāciju iesniegtās informācijas izvērtēšanu un pārskatu publicēšanu sabiedrībai.  Tai pat laikā LVĢMC tiks samazināts administratīvais slogs, jo turpmāk detalizēto pārskatu par gaisa kvalitāti un valsts teritorijas iedalījums zonās būs jāveic tikai reizi 5 gados, nevis reizi 3 gados kā tas tika noteikts iepriekš. |
| 3. | Administratīvo izmaksu monetārs novērtējums | Nav iespējams aprēķināt, jo nav zināms, kādas iestādes un organizācijas plāno veikt gaisa kvalitātes mērījumus un tos publicēt sabiedrībai. |
| 4. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2016. gads** | | Turpmākie trīs gadi (euro) | | | |
| **2017** | **2018** | **2019** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 | 7 |
| 1. Budžeta ieņēmumi: | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 136 350 | 146 000 | 128 000 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | - 136 350 | - 146 000 | - 128 000 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu apraksts:  1) Jauno monitoringa staciju uzturēšanas izmaksas **80 000 EUR katru gadu sākot no 2018.gada**. Papildus finansējums nepieciešams, lai varētu turpināt uzturēt stacijas, kuras plānots uzstādīt no Eiropas Reģionālās attīstības fonda līdzekļiem (darbības programma “Izaugsme un nodarbinātība” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana”) un kuru nepieciešamību nosaka noteikumu projekta 17.punktā ierosinātais grozījums (5.1punkts), kas nosaka, ka LVĢMC būs atbildīgā iestāde par valsts monitoringa tīkla uzturēšanu, tādējādi pārņemot arī to staciju darbību, kas iepriekš bija pašvaldību pārraudzībā un par kuru uzturēšanu maksāja pašvaldības.  2)  **2018.gadā**  17.punktā ierosinātā grozījuma (8.2 punkta) izpildei un laboratorijas akreditācijai atbilstoši noteikumu projektā iekļautajiem jaunajiem standartiem nepieciešams papildus finansējums:   * Latvijas Nacionālais akreditācijas biroja vizīte ≈ 4000 EUR, pieņemot, ka visas metodikas sfērā iekļaus vienlaikus; * References materiāli, prasmes pārbaudes ≈ 6000 EUR; * Transportēšanas izdevumi iekārtām, kuras prasmes pārbaužu veikšanai nāksies transportēt uz prasmes pārbaudes organizēšanas vietu (Itāliju)  ≈ 1000 EUR; * Darbinieku apmācība, tai skaitā komandējumu izdevumi, ja apmācības iespējamas vienīgi ārvalstīs  ≈ 3000 EUR; * Papildus darbinieki, atalgojums 3 cilvēkiem ≈ 35 000 EUR (atalgojums gadā kopā, ieskaitot nodokļus).   **Kopā: 49 000 + 7350 (15% neparedzētiem izdevumiem) = 56 350 EUR**  Turpmāk **katru gadu sākot ar 2019.gada** akreditētas laboratorijas statusa nodrošināšanai nepieciešami papildus **39 500 EUR**:   * Darbinieku atalgojums ~ 35 000 EUR * Izdevumi par references materiāliem ~ 3000 EUR * Ikgadējā Latvijas Nacionālais akreditācijas biroja vizīte ~ 1500 EUR.   3) **2019.gadā un pēc tam reizi 3 gados** 17.punktā ierosinātā grozījuma (8.4 punkta) izpildei un valsts monitoringa tīklā iekļauto iekārtu savstarpējās salīdzināšanas veikšanai nepieciešami šādi papildus līdzekļi:  - References materiāli, prasmes pārbaudes izmaksas ≈ 6000 EUR;  - Transportēšanas izdevumi iekārtām, kuras prasmes pārbaužu veikšanai nāksies transportēt uz prasmes pārbaudes organizēšanas vietu  ≈1000 EUR;  - Darbinieku komandējumu izdevumi ≈ 3000 EUR.  **Kopā: 10 000 + 1500 (15% neparedzētiem izdevumiem) = 11 500 EUR**  4) **2019.gadā un pēc tam reizi 5 gados** 17.punktā ierosinātā grozījuma (8.3 punkts) izpildei un izvērtējuma sagatavošanai par izveidoto kvalitātes nodrošināšanas sistēmu papildus nepieciešami **15 000 EUR**.  5) **2020.gadā un pēc tam  reizi piecos gados** būs nepieciešami papildus ~ **8500 EUR** noteikumu projekta 22.punktā ierosinātā grozījuma (14.1 punkta) pilnvērtīgai izpildei. Iepriekš šāds uzdevums tika veikts 2014.gadā un tam tika izlietoti 6500 EUR, taču lai izpildītu direktīvā noteiktās prasības nepieciešams ne tikai apkopot informāciju par esošajām stacijām un izvērtēt vai tās atbilst direktīvā noteiktajiem kritērijiem kā tas tika darīts 2014.gadā, bet papildus veikt arī gaisa piesārņojuma izkliedes modelēšanu, lai varētu noteikt kurās vēl vietās Rīgā pastāv gaisa kvalitātes problēmas un būtu nepieciešams veikt gaisa kvalitātes nepārtrauktos mērījumus. | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Šāds finansējums nepieciešams pie nosacījuma, ka tiks piešķirti Eiropas Savienības fondu līdzekļi darbības programmas “Izaugsme un nodarbinātība” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” ietvaros pārējo iekārtu modernizācijai. Ja iepriekš ieplānotie līdzekļi no Eiropas Savienības fondiem netiek piešķirti, tad nepieciešams daudz lielāks papildus finansējums no valsts budžeta, lai nodrošinātu Eiropas Savienības tiesību aktos noteikto prasību pilnvērtīgu izpildi. | | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1) Komisijas 2015.gada 28.augustta direktīva 2015/1480, ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;  2) Eiropas Parlamenta un Padomes 2008.gada 21.maija direktīva 2008/50/EK par gaisa kvalitāti un tīrāku gaisu Eiropai.  3) Eiropas Parlamenta un Padomes 2015.gada 25.novembra Direktīvas 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **1.tabula  Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | 1) Komisijas 2015.gada 28.augustta direktīva 2015/1480, ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;  2) Eiropas Parlamenta un Padomes 2008.gada 21.maija direktīva 2008/50/EK par gaisa kvalitāti un tīrāku gaisu Eiropai.  3) Eiropas Parlamenta un Padomes 2015.gada 25.novembra Direktīvas 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām | | | | |
| A | B | | C | | D |
| **Komisijas Direktīvas 2015/1480:** | | | | | |
| 3.pants | Nav jāpārņem | | - | | - |
| 4.pants | Nav jāpārņem | | - | | - |
| 5.pants | Nav jāpārņem | | - | | - |
| 1.pants un I pielikuma 1) punkta a) apakšpunkts | 47.-49.punkts | | Ieviests pilnībā | | Neparedz stingrākas prasības |
| 1.pants un I pielikuma 1) punkta b) apakšpunkts | 50.punkts | | Ieviests pilnībā | | Neparedz stingrākas prasības |
| 1.pants un I pielikuma 1) punkta c) apakšpunkts | 50. un 51.punkts | | Ieviests pilnībā | | Neparedz stingrākas prasības |
| 1.pants un I pielikuma 2) punkts | 6. un 9.-13.punkts | | Ieviests pilnībā | | Neparedz stingrākas prasības |
| 2.pants un II pielikuma 1) punkts | 17. un 35.punkts | | Ieviests pilnībā | | Neparedz stingrākas prasības |
| 2.pants un II pielikuma 2) punkta a) apakšpunkts | 43.punkts | | Ieviests pilnībā | | Neparedz stingrākas prasības |
| 2.pants un II pielikuma 2) punkta b) apakšpunkts | 22.punkts | | Ieviests pilnībā | | Neparedz stingrākas prasības |
| 2.pants un II pielikuma 3) punkta a) apakšpunkts | 3.-5.punkts, 7. un 8.punkts | | Ieviests pilnībā | | Neparedz stingrākas prasības |
| 2.pants un II pielikuma 3) punkta b) apakšpunkts | 15.punkts | | Ieviests pilnībā | | Neparedz stingrākas prasības |
| 2.pants un II pielikuma 3) punkta c) apakšpunkts | 17.punkts | | Ieviests pilnībā | | Neparedz stingrākas prasības |
| 2.pants un II pielikuma 4) punkts | 39.-41.punkts | | Ieviests pilnībā | | Neparedz stingrākas prasības |
| **Direktīva 2008/50/EK:** | | | | | |
| 3.pants | 17.punkts | | Ieviests pilnībā | | Neparedz stingrākas prasības |
| 6.panta 5.punkts | 23.punkts | | Ieviests pilnībā | | Neparedz stingrākas prasības |
| 7.panta 3.punkta pēdējā daļa | 25.punkts | | Ieviests pilnībā | | Neparedz stingrākas prasības |
| 10.panta 6.punkts | 26.punkts | | Ieviests pilnībā | | Neparedz stingrākas prasības |
| 20.panta 2.punkts | 21.punkts | | Ieviests pilnībā | | Neparedz stingrākas prasības |
| 23.panta 2.punkts | 27.punkts | | Ieviests pilnībā | | Neparedz stingrākas prasības |
| 24.panta 1.punkta pēdējais teikums | 29.punkts | | Ieviests pilnībā | | Neparedz stingrākas prasības |
| 25.panta 1.punkts | 32.punkts | | Ieviests pilnībā | | Neparedz stingrākas prasības |
| I pielikuma A iedaļas pirmās daļas otrais un trešais teikums | 45. un 46.punkts | | Ieviests pilnībā | | Neparedz stingrākas prasības |
| I pielikuma A iedaļas otrās daļas pirmais, otrais un trešais teikums | 50.punkts | | Ieviests pilnībā | | Neparedz stingrākas prasības |
| III pielikuma B iedaļas 2.punkts | 42.punkts | | Ieviests pilnībā | | Neparedz stingrākas prasības |
| V pielikuma A iedaļas 1.punktā iekļautā tabula | 39.punkts | | Ieviests pilnībā | | Neparedz stingrākas prasības |
| VI pielikuma B iedaļa | 17.punkts | | Ieviests pilnībā | | Neparedz stingrākas prasības |
| VI pielikuma C iedaļa | 14.punkts | | Ieviests pilnībā | | Neparedz stingrākas prasības |
| VIII pielikuma A iedaļa | 44.punkts | | Ieviests pilnībā | | Neparedz stingrākas prasības |
| X pielikuma B iedaļas pirmais teikums | 52.punkts | | Ieviests pilnībā | | Neparedz stingrākas prasības |
| X pielikuma C iedaļa | 53.punkts | | Ieviests pilnībā | | Neparedz stingrākas prasības |
| XIV pielikuma A iedaļas pēdējā daļa | 37.punkts | | Ieviests pilnībā | | Neparedz stingrākas prasības |
| XVI pielikuma B iedaļas tabula | 38.punkts | | Ieviests pilnībā | | Neparedz stingrākas prasības |
| XV pielikuma A iedaļa 7.punkta a) apakšpunkts un 8.punkta a) apakšpunkts | 54. un 55.punkts | | Ieviests pilnībā | | Neparedz stingrākas prasības |
| XVI pielikuma 4.punkta d) un e) apakšpunkts | 34.punkts | | Ieviests pilnībā | | Neparedz stingrākas prasības |
| **Direktīvas 2015/2193** | | | | | |
| 6.panta 9.punkts | 27.punkts | | Ieviests pilnībā | | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | | |
| Cita informācija | Nav | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Noteikumu projekts šo jomu neskar. | | | |
| A | | B | | C | |
| Iekļauj informāciju atbilstoši instrukcijas 58.1.apakšpunktā noteiktajam | | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | |
| Cita informācija | | Nav | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji tika aicināti līdzdarboties, rakstiski iesniedzot viedokli par noteikumu projektu tā izstrādes stadijā. Sabiedrības pārstāvji tika informēti par iespēju līdzdarboties, publicējot attiecīgu paziņojumu par noteikumu projektu VARAM publiskā tīmekļa vietnē sadaļā „Sabiedrības līdzdalība”. Ieinteresētajām personām bija tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Noteikumu projekts …. ievietots ministrijas mājas lapā sadaļā „Sabiedrības līdzdalība” (<http://www.varam.gov.lv/lat/likumdosana/normativo_aktu_projekti/?doc=12002>). |
| 3. | Sabiedrības līdzdalības rezultāti | Noteikumu projekta izstrādes gaitā netika saņemti priekšlikumi un viedokļi par noteikumu projektu. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Latvijas Vides, ģeoloģijas un meteoroloģijas centrs, Valsts vides dienests un pašvaldības un citas institūcijas, kuras veic gaisa kvalitātes monitoringu un monitoringa datus publicē sabiedrībai. |
| 2. | Projekta izpildes ietekme uz pārvaldes funkcijām un institucionālo struktūru | Jauni uzdevumi noteikti LVĢMC (sīkāku skaidrojumu skatīt anotācijas II sadaļā). |
| 3. | Cita informācija | Nav. |

Anotācijas IV sadaļa - projekts šo jomu neskar.

Iesniedzējs:

Vides aizsardzības un reģionālās attīstības ministrs K.Gerhards

Vīza:

Valsts sekretārs R.Muciņš

01.09.2015. 13:23

L.Maslova

67026586, lana.maslova@varam.gov.lv